
Parlamentul României

Camera Deputaţilor
	COMISIA PENTRU ADMINISTRAŢIE PUBLICĂ, AMENAJAREA TERITORIULUI ŞI ECHILIBRU ECOLOGIC




	Bucureşti,
	31.08.2010

	Nr.
	26/1413


                                                            Către

BIROUL PERMANENT AL CAMEREI DEPUTAŢILOR

Vă înaintăm, alăturat, Raportul asupra cererii de reexaminare a Legii privind aprobarea Ordonanţei Guvernului nr.25/2008 pentru modificarea şi completarea Ordonanţei de urgenţă a Guvernului nr.196/2005 privind Fondul pentru mediu, trimisă comisiei în vederea reexaminării şi depunerii unui raport, cu adresa nr.Pl.x.687/2008/2010.

PREŞEDINTE,

SULFINA BARBU

	COMISIA PENTRU ADMINISTRAŢIE PUBLICĂ, AMENAJAREA TERITORIULUI ŞI ECHILIBRU                          ECOLOGIC




	Bucureşti,
	31.08.2010

	Nr.
	26/1413


RAPORT 
asupra asupra cererii de reexaminare a Legii privind aprobarea Ordonanţei Guvernului nr.25/2008 pentru modificarea şi completarea Ordonanţei de urgenţă a Guvernului nr.196/2005 privind Fondul pentru mediu

În conformitate cu prevederile art.135 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic, a fost sesizată spre reexaminare cu Legea privind aprobarea Ordonanţei Guvernului nr.25/2008 pentru modificarea şi completarea Ordonanţei de urgenţă a Guvernului nr.196/2005 privind Fondul pentru mediu, trimisă cu adresa nr. PL.x. 687/2008/2010 din 20 mai 2010. 


Această lege, adoptată de Parlamentul României, cu respectarea prevederilor art.75 şi ale art.76 alin.(2) din Constituţia României, republicată, a fost transmisă spre promulgare Preşedintelui României la data de 21 septembrie 2009.


Camera Deputaţilor este Cameră decizională.


În temeiul prevederilor articolului 77 alin. (2) din Constituţia României, republicată, Preşedintele României  a formulat o cerere de reexaminare pentru următorul motiv:
1.
Legea privind aprobarea Ordonanţei Guvernului nr. 25/2008 pentru
modificarea şi completarea Ordonanţei de urgenţă a Guvernului nr. 196/2005
privind Fondul pentru mediu a fost adoptată de Parlamentul României la data de 8 septembrie 2009 şi transmisă spre promulgare la data de 21 septembrie 2009. Această lege aduce modificări şi completări dispoziţiilor legale referitoare la atribuţiile Administraţiei Fondului pentru mediu şi la utilizarea sumelor provenind din Fondul pentru mediu.

2.
Legea privind reorganizarea unor autorităţi şi instituţii publice, raţionalizarea cheltuielilor publice, susţinerea mediului de afaceri şi respectarea acordurilor-cadru cu Comisia Europeană şi Fondul Monetar Internaţional, pentru care Guvernul României şi-a asumat răspunderea în faţa Parlamentului, la data de 15.09.2009, conţine, la rândul său, dispoziţii care modifică şi completează în mod diferit aceleaşi prevederi ale Ordonanţei de urgenţă a Guvernului nr.196/2005. 
3. Având în vedere aceste aspecte, pentru coerenţă legislativă şi pentru a evita confuziile create de modificarea succesivă a legislaţiei privind Fondul pentru mediu, consideram necesară corelarea dispoziţiilor prezentei legi cu dispoziţiile legii pentru care Guvernul şi-a asumat răspunderea în Parlament.

Senatul, în calitate de primă Cameră sesizată, a admis cererea de reexaminare formulată de Preşedintele României şi, în consecinţă, a adoptat proiectul de lege sus menţionat în şedinţa din 17 mai 2010.


În conformitate cu prevederile art. 61 din Regulamentul Camerei Deputaţilor, republicat, membrii Comisiei au reluat dezbaterile asupra legii în şedinţa din 24 august 2010, având în vedere considerentele cererii de reexaminare şi proiectul de lege adoptat de Senat.  

Proiectul de Lege face parte din categoria legilor ordinare, conform prevederilor art.76 alin.(2) din Constituţia României, republicată. 

La lucrările comisiei au fost prezenţi 33 deputaţi, din totalul de 33 membri ai comisiei.

Camera Deputaţilor este Cameră decizională, potrivit prevederilor art.75 alin.(1) şi (3) din Constituţia României, republicată şi ale art.92 alin.(9) pct.1 din Regulamentul Camerei Deputaţilor, republicat. 

În urma dezbaterilor, membrii Comisiei au hotărât cu unanimitate de voturi admiterea cererii de reexaminare trimisă de Preşedintele României şi propun Plenului Camerei Deputaţilor respingerea Ordonanţei Guvernului nr.25/2008 pentru modificarea şi completarea Ordonanţei de urgenţă a Guvernului nr.196/2005 privind Fondul pentru mediu, ca urmare a rămânerii acestuia fără obiect de reglementare datorită abrogării Ordonanţei Guvernului nr.25/2008 şi preluării conţinutului acesteia în Ordonanţa de urgenţă a Guvernului nr.15/2010 pentru modificarea art.13 alin.(2) din Ordonanţa de urgenţă a Guvernului nr.196/2005 privind Fondul pentru mediu care a devenit Legea nr.167/2010, cu un nou titlu „Ordonanţă de urgenţă pentru modificarea şi completarea Ordonanţei de urgenţă a Guvernului nr. 196/2005 privind Fondul pentru mediu”. 
PREŞEDINTE, 





     SECRETAR,
SULFINA BARBU




 GHEORGHE CIOCAN

Consultant, Nicoleta Toma

